
УВОД

“Средина може да утиче на учење на више начина и у широкој лепези утицаја, од подршке и стимулације, до осујећивања учења.Некад су ови неповољни утицају тако јаки да не могу да их савладају ни највећи напори ученика и наставника.Озбиљно разматрање квалитета и својстава средине за учење може се, стога, показати као суштински важно за подршку учењу и његов квалитет и ефикасност.”

“Учење, а посебно учење у школи je највећим делом социјални феномен, јер представља процес који се одвија између појединаца.Стога, да би била подстицајна, средина за учење мора да омогући што више сарадничког рада међу ученицима и између наставника и ученика.”Стимулативна средина је она у којој се индивидуалне и групне разлике које се односе на учење, укључујући и различите стилове учења, препознају и узимају у обзир у планирању и реализацији наставе.”
“Средина за учење је мултидимензионална и подразумева физичке, социјалне, психолошке и педагошке аспекте.Ови аспекти се међусобно преклапају, али сваки од њих показује шта је све неопходно узети у обзир да би се ученицима створили најпогоднији услови за учење.”
“Најважнији физички аспект сваке средине за учење односи се на безбедност.Не само да сваки ученик има право да учи у безбедном и мирном простору, већ само у таквом и може да учи.Одређена правила штите средину и чине је безбедном.Око тих правила треба да постоји општи консензус, треба их јасно изразити и у потпуности поштовати”
“Део физичке димензије је и простор.Минимални захтеви за сваку средину за учење подразумевају хигијенске и ергономске стандарде простора.Ови стандарди осигуравају да је школска опрема прилагођена ученицима различитих узраста, за њихове различите сазнајне, социјалне, емоционалне и друге потребе значајне за процес учења.”
“Једна од најважнијих димензија средине за учење, педагошка, углавном се односи на стварање изазова и прилика да се учи кроз решавање проблема, пројекте, критичко мишљење и различитеактивности и стратегије учења.Подстицајну средину карактерише постојање изазова и померање граница, што учење покреће и усмерава ка новим дометима, одмереним и прилагођеним својствима сваког појединачног ученика.Посебно место у педагошком елементу средине за учење има култура оцењивања која не укључује само давање нумеричких оцена за крајњи резултат, већ праћење учења и давање повратних информација о процесу учења чији је циљ да подрже, усмеравају и унапређују учење.Овакво, формативно оцењивање и његови различити облици, представљају један од заштитних знакова средине повољне за учење.”


НАЦРТ  НАЦИОНАЛНОГ КУРИКУЛУМА (4.3 Средина за учење)
ПРОГРАМ КУЛТУРНИХ АКТИВНОСТИ ШКОЛЕ
Школа је значајан фактор  културне трансмисије у којој долази  до узајамног деловања средине на школу и школе на друштвену средину. То се остварује кроз план сарадње са институцијама културе (музеји, галерије, позоришта, и др.) и родитељима. 

Основни циљ ових активности је организовано деловање школе на средину и обратно. Поред општих васпитних задатака, посебни задаци културне и јавне делатности школе били би: 

· оспособљавање ученика да користе све вредности које им пружа средина за њихов свестрани развој и богатији лични живот у слободном времену, као и презентовање оних резултата којима школа богати културни и друштвени живот средине.
	Културне активности

	
	Садржај
	Активности ученика
	Активности наставника
	Исходи/образовни стандарди

	Током Школске године
	Посета Сајму књига у Београду

Организација приредби поводом значајних јубилеја и догађаја (100 година постојања и рада школе....)
Организација новогодишње приредбе

Прослава Светог Саве

Одржавање књижевних вечери

Одржавање „језичког поподнева“

Одлазак у позориште и гледање представа

Одлазак у позориште и гледање балета и опере
	Ученици обилазе Сајам књига и упознају се са новим издањима, имају прилику да купе књиге које желе по повољнијим ценама и упознају се са значајем овакве манифестације.

Ученици усвајају нове чињенице о значајним личностима и догађајима из наше културе и историје; учествују у организацији програма за обележавање јубилеја, бирају песме за рецитовање и текстове  у сарадњи са наставником; учествују у организацији музичког дела програма у сарадњи са наставником (хор, оркесктар, фолклор....).

Ученици учествују у припреми књижевне вечери, уз консултације са наставником бирају своје литерарне радове које ће представити; учествују у избору пратећег музичког садржаја; ученици који се истичу у рецитовању спремају се за казивање стихова у сарадњи с наставником.

Учествују у припреми „језичког поподнева“- бирају занимљиве и актуелне теме везане за језик, припремају се уз помоћ наставника за разматрање тих питања и изношење аргумената; уколико постоји заинтересованост, могуће је организовати и дебату.

Ученици одлазе организовано у позориште и гледају представе, оперу и балет; бирају се извођења која имају везе са обрађеним књижевним делима, тако да ученици могу повезивати садржаје.
	Наставник организује посету Сајму, даје упутства ученицима за обилазак и савете у одабиру књига.

Наставник организује приредбе, координира рад ученика, саветује ученике у избору стихова и текстова; организује музички део програма поштујући могућности и жеље ученика.

Наставник организује књижевно вече, учествује у одабиру теме, текстова и ученичких радова који ће се представити; у сарадњи са децом бира пратећи музички садржај; бира стихове које ће казивати даровити ученици у сарадњи са тим ученицима.

Учествује у избору теме језичког поподнева дајући ученицима смернице и корисне савете; усмерава ученике на праве аргументе и конкретне примере из свакодневног говора.

Организује одлазак у позориште, даје савете и смернице који су корисни за разумевање садржаја и повезивање са градивом обрађеним у настави.
	Ученици имају свет о важности овакве манифестације, о значају књиге и читања, формиран читалачки укус и критички став.

Ученици  су усвојили нове чињенице о значајним личностима и догађајима из наше културе и историје; стекли одређене организационе способности, развили критичко мишљење  кроз одабир материјала за приредбе.

Ученици се самостало литерарно изражавју, имају изграђен стил писања, имају изграђен стил доживљајног говорења и рецитовања, поседују развијен критички став и естетски укус.

Ученик бира занимљиве и актуелне теме везане за језик, имам знања која му омогућавају  разматрање тих питања и изношење аргумената; самостално учествује у дебати, има изграђену толеранцију и прихвата различитости, ставове који су супротни од његових.
Ученик је стекао и проширио знања из различитих области, има изграђену културу понашања у позоришт


· афирмација школе као културног центра у месту и стварање педагошких и друштвених услова за богаћење културног живота средине.

· живота средине.
ПРОГРАМ СЛОБОДНИХ АКТИВНОСТИ
Ради јачања образовно-васпитне делатности школе, подстицања индивидуалних склоности и интересовања, правилног коришћења слободног времена, као и ради богаћења друштвеног живота и разоноде ученика, развијања и неговања другарства и пријатељства, школа је реализује слободне активности, које се, по правилу, спроводе кроз рад у секцијама.

Циљ слободних активности јесте да допринесу развоју личности на образовном, сазнајном, креативном, друштвеном и личном плану. 

Задаци слободних активности су:

· проширење и продубљивање као и стицање нових знања и умења, а према интересовањима ученика

· задовољавање специфичних интересовања ученика уз активно усмеравање њихових склоности, способности и интересовања и подстицање професионалног развоја
· мотивисање и оспособљавање ученика за самосталан и креативан рад
· омогућавање ученицима организовање забаве и рекреације, као и других услова да самостално користе слободно време и организују духовни, културни и друштвени живот у средини у којој живе и раде.

Слободне активности омогућавају укључивање сваког ученика у поједине облике рада.

Планови рада слободних активностису саставни део Годишњег плана рада школе. 

 Слободне културно-уметничке активности
Поред циља и задатака које имају слободне активности ученика у средњој школи, у активностима језичко-уметничког подручја остварују се и посебни задаци:
· развијање и неговање радозналости и отворености за нове актуелне појаве у језику, уметности и култури уопште,

· развијање опажања, критичког мишљења и слободног креативног истраживања ученика.

Слободне активности овог подручја остварују се у оквиру секција. За сваку поједину  активност утврђују се посебни циљеви, задаци и оквирни садржаји рада.

Од културно-уметничких слободних активности у школи се организује:

· Рецитаторска секција (прилог)
· Драмска секција (прилог)
· Еколошка секција (прилог)
· Лингвистичка секција (прилог)
· Хор и оркестар 
· Нове секције које ће се формирати према исказаним жељама ученика (у наредне четири године)
Спортско-рекреативне активности
Основни циљ спортско-рекреативних активности је да се ученицима  обезбеди  здрава  и  културна  забава и разонода, да се задовоље њихове посебне жеље, да им се помогне да развијају позитиван однос према физичкој култури и формирају сталне навике за редовне телесне вежбе.

У оквиру спортско-рекреативних активностио стварују се следећи конкретни задаци:

· Обухватити што већи број ученика посебним програмом физичког вежбања, који заједно са општим програмом чини јединствену целину,

· задовољити нове и све разноврсније интересе и жеље школске омладине за бављењем разним областима физичког вежбања у слободно време, 
- откривање могућности и лепоте стварања у физичкој култури, у спорту, гимнастици, игри, плесу и помагање ученицима да свестрано развију своје природне способности за овај или онај вид физичког вежбања,

- подстицање ученика да науче како да физичко вежбање интегришу у свој свакодневни живот и да активност у овој области развију као своју трајну потребу и обавезу.

Од спортско-рекреативних слободних активности у школи се организује:

· Стрељашво (Прилог)
· Кошарка (Прилог)
· Стони тенис (Прилог)
· Одбојка  (Прилог)
ПРОГРАМ ДРУШТВЕНИХ АКТИВНОСТИ УЧЕНИКА

Програм одељењских заједница ученика
Одељењска заједница је основни облик организовања ученика, коју чине сви ученици једног одељења. Конституише се на почетку сваке школске године избором руководства, договором о плану рада и избором представника у Ученичком парламенту.
Функције одељењске заједнице су:

· Доношење програма и правила рада одељењске заједнице

· Учествовање у планирању, припремању и реализацији наставе, слободних активности, изграђивање одговорног односа појединца и целог одељења према постојећим и усвојеним обавезама и учешће у процени резултата, успеха и владања ученика

· Организовање радних активности и акција којима одељењска заједница учествује у остваривању текућих задатака – професионалне оријентације, заштите и унапређивања животне средине, васпитање за хумане односе и међу људима, половим. Разматрање актуелних друштвених питања из области друштвено-политичких и других збивања.

· Критичко и самокритичко разматрање рада и понашања сваког појединца, решавање неспоразума и изграђивање сарадничких односа међу ученицима и са наставницима;

· Организовање разноврсног друштвено-забавног, културног, рекреативног живота одељења.

План рада одељенских заједница је саставни део Годишњег плана рада. У школи функционише 19 одељењских заједница којима руководе председници. У оквиру одељењских заједница разматрају се питања од значаја за одељење у целини, групу ученика или појединачног ученика у вези са реализовањем наставног процеса, додатне подршке, васпитног рада. Подршку раду одељењске заједнице пружа пре свега одељењски старешина, али и директор и психолог. У одељењским заједницама развијају се социјалне вештине, функционисање у оквиру колектива, толеранција, солидарност, пружање помоћи и подршке ученицима који имају потребу за тим, развија другарство. Одељењска заједница бира два своја представника за Ученички парламент школе.

Програм Ученичког парламента

Ученички парламент чине по два представника сваког одељења. Радом Ученичког парламента руководи председник. 

Циљ рада Ученичког парламента је старање о поштовању права ученика у школи и унапређење квалитета рада школе. 

Задаци рада Ученичког  парламента су:

· давање мишљење и предлоге стручним органима, Школском одбору, Савету родитеља и директору о правилима понашања, годишњем плану рада, школском развојном плану, школском програму, начину уређивање школског простора, избору уџбеника, слободним ваннаставним активностима, учешћу на спортским и другим такмичењима и организацији манифестација ученика у школи и ван ње и другим питањима од значаја за образовање и васпитање ученика,

· разматрање однос ученика и наставника и стручних сарадника и атмосферу у школи,

· обавештавање ученике о питањима од посебног значаја за њихово школовање и о активностима Ученичког парламента,

· активно учествовање у процесу планирања развоја школе и у самовредновању школе,

· предлагање чланова Стручног актива за развојно планирање из реда ученика.

Паламент бира два представника ученика који учествују у раду Школског одбора, односно проширеног сазива Школског одобра. План рада Ученичког парламента је саставни део Годишњег плана рада.

ПРОГРАМ  РАДА ОДЕЉЕЊСКОГ СТАРЕШИНЕ

Програм рада одељењских старешина спада у групу васпитних програма који се у школи спроводе, а пре свега у циљу подршке развоју личности ученика и неговања сарадње са родитељима. 

Одељењске старешине координирају радом одељења и одељењског већа. Они свој програм реализују кроз одржавање часова одељењског старешине, одржавање родитељских састанака, сазивање и вођење одељењских већа, консултације и саветовање са ученицима, родитељима, стручним сарадницима, директором и предметним наставницима. 
Рад одељењског старешине има следеће циљеве:
а) У одељењу: Формирање и неговање колективног духа, развијање другарства међу ученицима, формирање односа искрености и сарадње са професорима, сузбијање "лажне солидарности", развијање радних навика и одговорности,формирање позитивног односа према школској имовини, развијање свестраних и разноврсних интересовања ученика,праћење њиховог здравственог стања, помоћ у професионалном усмеравању и друго.
б) У одељењском већу: Координација и сарадња са члановима већа ради што успешније реализације свих предвиђених планова и побољшање квалитета васпитно образовног рада, налажење и заједничко спровођење ефикаснијих мера запобољшање резултата рада, уз правоворемено информисање о свим значајним чињеницама у одељењу, размена искустава путем консултација и посета часова члановима већа и слично.

в) Са родитељима: Упознавање родитеља са проблемима и успесима у учењу и дисциплини њихове деце, прикупљање података о социјално–економским условима и развојним проблемима ученика, остваривању сарадње у предузимању и спровођењу заједничких мера ради постизања образовно-васпитних циљева.
Планови рада одељењских старешина се налазе у оквиру Годишњег плана рада. Међу значајније активности које спроводи одељењски старешина спадају: 
· креирање програма, активности и акција одељењске заједнице

· праћење укупног наставног процеса за одељење - реализације, постигнућа, редовност вредновања знања, стагнације у напредовању, потребе за додатном подршком

· подучавање или информисање о техникама учења и планирању слободног времена

· информисање родитеља на родитељским састанцима, као и у индивидуалним контактима са њима

· прикупљање, израђивање, класификовање документације о ученицима и њиховим активностима

· контролисање општег стања одељења, безбедности ученика и поштовања права ученика; 

· спровођење појачаног васпитног рада са ученицима

· саветовање у вези са професионалном оријентацијом

· подстицање развијања позитивних друштвених вредности

· пружање помоћи и подршке ученицима, родитељима, предметним наставницима и др.

ПРОГРАМ КАРИЈЕРНОГ ВОЂЕЊА И САВЕТОВАЊА

Школа омогућава формирање зреле и одговорне личности, способне да доноси добро промишљене и одговорне одлуке о властитој професионалној будућности и да их спроводи у дело.

Професионална оријентација ученика усмерена је на подстицање даљег професионалног сазревања ученика, као и на помоћ ученицима у планирању њиховог даљег професионалног развоја.

Ради подстицања професионалног развоја ученика и њиховог оспособљавања да донесу одлуку о избору даљег образовања и животног позива школа је у обавези да "подстиче професионални развој ученика у складу са индивидуалним могућностима и друштвеним потребама за кадровима" као и да "прати развој ученика, његове склоности и способности у току образовања и помаже му у избору даљег образовања и професионалног оспособљавања".

Основни циљ рада на професионалној оријентацији у Гимназији је подстицање професионалног развоја ученикаи пружање помоћи појединцу да формира реалну слику о својим способностима, особинама личности,интересовањима и да у односу на садржај, услове и захтеве појединих образовних профила и занимањашто успешније планира свој професионални развој.

У складу са постављеним циљем задаци средње школе су:

1. Упознавање, праћење и подстицање развоја индивидуалних карактеристика личности ученика значајних за усмеравање њиховог професионалног развоја и њихово подстицање да и сами свесно доприносе сопственом професионалном развоју;

2. Информисање ученика о свету рада и занимања, систему образовања и њихово оспособљавањеза самостално прикупљање информација које се односе на свет рада и систем образовања;

3. Формирање правилних ставова према раду;

4. Подстицање ученика на испитивачко понашање према себи и свету рада;

5. Оспособљавање ученика за планирање свог професионалног развоја и доношење реалних и зрелих одлука у вези са избором занимања и правцима стручног оспособљавања.
	ЦИЉЕВИ
	САДРЖАЈ

	НАЧИН ОСТВАРИВАЊА ПРОГРАМА

	Развијање код ученика способности да препознају своја интересовања и таленте.
	Вредновање својих интересовања.
	-Задавање упитника.
-Обрада резултата и закључци.
-Давње повратне информације.
-Разговор.

	
	Вредновање својих талената.
	-Задавање упитника.
-Обрада резултата и закључци.
-Давње повратне информације.
-Разговор.

	
	Бављење различитим активностима.


	-Организовање ученика у сеције и ангажовање у додатној настави, и у разним ваннаставним активностима..
-Давње задатака и подела ученика у групе према интересовањима.
-Извештавање ученика о извршеним задацима, својој улози у тиму.
-Самопроцена и повратне информације од стране наставника.

	Повећавање информисаности ученика о занимањима.
	Упућивање ученика на сајтове.(инфостуд,тед…) и информисање о дефицитарним занимањима
	-Демонстрација функционисања сајтова на часовима ОЗ и другим часовима.

-Размена адреса сајтова на којима се могу наћи одговарајуће информације.

-Размена информација на радионицама и у разговору са ОС, психологом.

	
	Представљање школа и факултета.
	-Ступање у контакт са школама и факултетима.

-Организовање састанака, радионица.

-Реализација представљања и добијање повратних информација.

	
	Представљање радних организација по занимањима.
	-Одлазак у радне организације.
-Очигледна демонстрација занимања.
-Практично упознавање са активностима.
-Организовање и одржавање предавња и радионица о занимањима са стручњацима.

	Повећање заинтересованости ученика за активности и занимања.
	Понуда различитих секција и активности и активно учешће ученика.
	-Упитник са понудама различитих секција.
-Организовање секција на основу интересовања ученика.

-Активно учешће ученика, анализа њиховог ангажовања, заједно са ученицима.

	
	Упознавање са занимањима.
	-Организовање презентација различитих занимања.

-Организовање радионица и предавња.

-Повратне информације од стране ученика у погледу њихове заинтересованости кроз разговор, упитнике.

	Освешћивање код ученика компетенција за поједине активности и предмете.
	Неговање талената.
	-Израда ИОП-а за талентовану децу.

-Кроз рад на часу са талентованом децом.

-Кроз рад на додатним часовима и у осталим ваннаставним активностима.


	
	Евиденција талената.
	-Израда ученичких досијеа и портфолија.

	
	Повратне информације ученицима.
	-Разговор са ученицима на радионицама.

-Разговор са ученицима појединачно.

-Писање препорука ученицима.

	Развијање способности доношења одлука у погледу занимања.
	Методе доношења одлука.
	-Учење ученика скалама доношења одлука.
-Израда скала процене.
-Израда скле „за и против“

	
	Емоционалне блокаде приликом доношења одлука.
	-У индивидуалном раду са психологом.

-Коришћење РЕБТ-а,гешталт метода и техника.

	
	Доношење одлука.
	-Избор техника и скала.

-Задавње тестова и скала.

-Анализа и дискусија на основу резултата.

-Радионице на тему доношења одлука.


ПРОГРАМ ЗАШТИТЕ ЖИВОТНЕ СРЕДИНЕ
Програм заштите животне средине обухвата активности усмерене на јачање или развој еколошке свести, развијање љубави према природи као и о значају очувања природних ресурса. Реализација овог програма омогућава услове за активно и креативно провођење слободног времена, промовише здравље и безбедне стилове живота, развија позитиван став и мишљење о школи, развија толеранцију, другарство, солидарност и хуманост. 

Укупни образовно-васпитни утицај школе, као и свих носилаца посла у области заштите и унапређивања животне средине, састоји се у оспособљавању и навикавању ученика да у свом самообразовању и слободном времену користе све оне изворе културе који ће их подстицати на стваралачки рад и унапређење и очување животне средине и личног здравља.

Циљ је  допринос стварању и унапређивању услова живота и рада људи у ужој и широј друштвеној заједници.

Задаци су:

· развијање навика ученика да стално и рационално обављају различите послове рада задовољавања личних потреба, потреба породице и друштвене средине;

· стицање навика и одговорности за чување и естетски изглед средине у којој ученик учи, ради и живи;

· развој и неговање урбане и комуналне културе;

· развијање свести о потреби колективног рада и принципима који се примењују у акцијама и активностима друштвено-корисног рада;

· развијање осећања одговорности за преузете обавезе и радне задатке уз неговање радне културе ученика и спремности за сарадњу.
Програм заштите животне средине обухвата активности усмерене на  јачање и развој свести о значају здраве животне средине, одрживог развоја и очувању и унапређењу природних ресурса. Школа доприноси заштити животне средине остваривањем програма заштите животне средине, заједничким истраживањем и акцијама локалне заједнице и школе.

ПРОГРАМ ЗДРАВСТВЕНЕ ПРЕВЕНЦИЈЕ И ПРОГРАМ РАЗВИЈАЊА ЗДРАВИХ СТИЛОВА ЖИВОТА

Здравствена превенција има за циљ изграђивање телесног, психичког и социјалног здравља и зреле личности оспособљене да се брине за очување, заштиту и унапређење сопственог здравља и здравља других људи. Школа ове циљеве остварује кроз активности као што су: сарадња школе са медицинским центром  и Црвеним Крстом биће - систематски прегледи за ученика , систематски стоматолошки прегледи  ученика, јесења и пролећна акција давања крви, предавања за ученике на тему родног репродуктивног здравља  и болести зависности, трговини људима, људским правима и СИДОМ.
У оквиру обавезне наставе кроз наставни програм биологије, психологије и физичког васпитања наставници редовно развијају знања, позитивне ставове и подстичу развијање здравих животних навика. У оквиру других наставних предмета такође се наглашавају ризици неадекватног понашања када се уче одговарајуће наставне јединице које су са тим темама повезане.

Вананаставне активности, кроз организовање радионица, трибина, гледање и анализу филмова, едукованих вршњачких едукатора и спољних сарадника промовишу здраву исхрану,одговорно понашање у циљу заштите репродуктивног здравља и превенцију од наркоманије.

ПРОГРАМ ЗАШТИТЕ ОД НАСИЉА, ЗЛОСТАВЉАЊА, И ЗАНЕМАРИВАЊА 

Општи циљ Програма је унапређивање квалитета живота ученика применом:

• мера превенције насиља, злостављања и занемаривања ради стварање безбедне средине за живот и рад ученика;

• мера интервенције у ситуацијама када се јавља насиље, злостављање и занемаривање у установама. 
Установа програмом заштите од насиља, злостављања и занемаривања одређује мере и активности које обезбеђују развијање и неговање позитивне атмосфере и безбедно окружење.

Програм заштите утврђен је на основу анализе стања безбедности, односно свих аспеката школске средине, присутности различитих облика и интензитета насиља, злостављања и занемаривања, специфичности установе и резултата самовредновања и вредновања квалитета рада установе.

Школске 2021/22. године спроведено је анонимно истраживање на узорку 90 ученика првог, другог и трећег разреда које је показало да међу ученицима 29% доживело социјално насиље, 23% је доживео вербално насиље, 16% дигитално, 11% психичко, 6.5% физичко насиље, 4.5% сексуално првог нивоа. 

Исте школске године нисмо имали ниједан случај трећег нивоа насиља и један случај другог нивоа физичког насиља. 

Школа је специфична по томе што велики број ученика има одличан успех, већина одељења друштвено-језичког смера имају око 30 ученика, а природно-математичка броје од 15-25 ученика (са тенденцијим смањења), као и општи тип (са тенденцијом пораста броја). Постоји 4 одељења за ученике са посебним способностима за информатику и рачунарство која броје до 20 ученика. 

У претходном спољашњем вредновању 2012. године школа је добила оцену 2 (нису биле дате посебне оцене за сваку од области, па тако ни за област Етос, уско везану за заштиту од насиља, злостављања и занемаривања, као ни за област Подршка ученицима). При самовредновању у области Етос неколико година уназад примећују се претежно добри међуљудски односи. 

Једна ученица похађа школу по ИОП-у. 

Програм заштите:

1) начини на који се превентивне мере и активности уграђују у свакодневни живот и рад установе (васпитне, наставне и ваннаставне активности), на свим нивоима (појединац, одељењска заједница, ученички парламент, стручни органи, тела и тимови, родитељски састанци, родитељи - индивидуално и групно, савет родитеља);

	Активност
	Носиоци активности
	Време реализације

	Информисање ученика, родитеља и запосленима о правима и обавезама на теме насиља, злостављања и занемаривања (обавешењима, панома, родитељским састанцима, садржајем на сајту школе и друштвеним мрежама)
	Тим за заштиту од ДНЗЗ али и сваки запослени
	Током године, а најмање на почетку сваке школске године

	Тематски часови одељењског старешине
	Одељењске старешине, стручни сарадници
	Током године

	Тематски часови грађанског и верске наставе, психологије, социологије, као и на осталим часовима са пригодним садржајем
	Предметни наставници
	Током године

	Обележавање Међународног дана борбе против вршњачког насиља
	Ученички парламент, Тим за заштиту од ДНЗЗ, одељењске старешине
	Током године

	Акције уређења школе и хуманитарне акције као начин развијања просоцијалног понашања
	Ученички парламент, Тим за заштиту од ДНЗЗ, одељењске старешине, еколошка секција, Црвени крст
	Током године, а посебно за Дан волонтера и Дан планете Земље

	Укључивање ученика у секције, посебно спортске
	Одељењске старешине, предметни наставници
	На почетку школске године и касније, по потреби

	Организовање групе вршњачких едукатора за област превенције насиља, злостављања и занемаривања
	Стручни сарадници
	Током године


2) стручно усавршавање запослених ради унапређивања компетенција запослених за превентивни рад, благовремено уочавање, препознавање, реаговање на насиље, злостављање и занемаривање;

Тим за професионални развој запослених сваког јуна врши анализу стручног усавршавања запослених у овој области и даје препоруке за стручно усавршавање. Организује у сарадњи са Тимом за заштиту од ДНЗЗ унутрашње и спољашње стручно усавршавање у овој области. 

3) начини информисања о обавезама и одговорностима у области заштите од насиља, злостављања и занемаривања;

Сваке године се родитељи, ученици и запослени путем слања правилника обавештавају о обавезама и одговорностима у области заштите од насиља, злостављања и занемаривања;

На сајту и друштвеним мрежама школе постављају се пригодни садржаји ради информисања;

Израђују се информативни панои;

На часовима одељењског старешине и родитељским састанцима ученици и родитељи се упознају са обавезама и одговорностима. 

4) подстицање и оспособљавање ученика за активно учествовање у раду одељењске заједнице, ученичког парламента, школског одбора и стручних органа установе;
У свакој одељењској заједници сваког септембра бира се њено руководство (председник и потпредседник одељењске заједнице, благајник), као и по два представника за Ученички парламент. 

И на часовима одељењске заједнице и на седницама Ученичког парламента, ученици се подстичу на давање мишљења о делу функцонисања школе које се тиче ученика. 

По два представника Ученичког парламента овлашћена су да присуствују седницама Школског одбора, без права одлучивања. 

У сваки обавезни тим школе укључени су представници ученика који се бирају из Ученичког парламента. 

5) садржаји и начини за појачан васпитни рад ради развијања самоодговорног и друштвено одговорног понашања, 
Ученици се бар два пута годишње позивају на еколошку акцију чишћења ( дворишта школе и приобаља Гарашког језера). 

Ученици уређују школске паное у сарадњи са наставницима. 

Ученици прикупљају ПЕТ амбалажу ради рециклирања. 

Барем два пута годишње ученици су позвани да учествују у хуманитарним акцијама (прикупљање средстава за лечење и сл).

Поред ових активности за све ученике, које су намењене развијању самоодговорног и друштвено одговорног понашања уопште, за ученике за које се успоставља појачан васпитни рад се укључују и поменуте активности али и: израда паноа/презентације о правилима понашања, о ненасилној комуникацији и сл, као и одржавање предавања о овим и сличним темама. Укључују се и друге прописане активности из  Правилника о друштвено-корисном, одн.хуманиратном раду. 
6) поступци за рано препознавање ризика од насиља, злостављања и занемаривања;

Стварање атмосфере поверења између наставника (посебно одељењских старешина и ученика); 

Сваки запослени је упознат са знаковима насиља, злостављања и занемаривања и информисан да сумње мора да пријави директору или стручном сараднику.

7) начини реаговања на насиље, злостављање и занемаривање, улоге и одговорности и поступање у интервенцији када постоји сумња или се оно догађа;

Ови начини реаговања дефинисани су Правилником о протоколу поступања у установи у одговору на насиље, злостављање и занемаривање ("Сл. гласник РС", бр. 46/2019 и 104/2020).

8) облици и садржаји рада са ученицима, односно онима који трпе, чине или су сведоци насиља, злостављања и занемаривања;

За ученике који чине насиље израђује се и примењује појачан васпитни рад којим руководи одељењски старешина и по потреби, стручни сарадник. У његову израду укључују се родитељи ученика, као и Тим за заштиту од ДНЗЗ. За ове ученике се, по потреби спроводи и васпитно-дисциплински поступак, а уколико се изрекне васпитно-дисциплинска мера, израђује се и план друштвено-корисног, односно хуманитарног рада у складу са Правилником о обављању друштвено-корисног, односно хуманитарног рада ("Сл. гласник РС", бр. 68/2018).

За ученике који трпе насиље израђује се и примењује план заштите којим руководи одељењски старешина и по потреби, стручни сарадник. У његову израду укључују се родитељи ученика, као и Тим за заштиту од ДНЗЗ.

За ученике који су сведоци насиља израђује се и примењује план заштите којим руководи одељењски старешина и по потреби, стручни сарадник. У његову израду укључује се Тим за заштиту од ДНЗЗ, а родитељи по потреби. 

9) начини, облици и садржаји сарадње са породицом, јединицом локалне самоуправе, полицијом, центром за социјални рад, здравственом службом, правосудним органима и др.;

За облике трећег нивоа насиља школа је обавезна да укључи спољашњу заштитну мрежу, као и у ситуацијама сумње на породично насиље. 

У свим ситуацијама насиља (од првог до трећег нивоа) школа је обавезна да укључи родитеље и особе која је жртва и особе која је извршила насиље, као и сведока. 

10) начини праћења, вредновања и извештавања органа установе о остваривању и ефектима програма заштите

Школа је обавезна да у извештавање о насиљу, злостављању и занемаривању уврсти: 

(1) учесталост инцидентних ситуација и број пријава;

(2) заступљеност различитих облика и нивоа насиља, злостављања и занемаривања;

(3) број повреда;

(4) учесталост и број васпитно-дисциплинских поступака против ученика и дисциплинских поступака против запослених;

(4а) број и ефекте оперативних планова заштите;

(5) остварене обуке у превенцији насиља, злостављања и занемаривања и потребе даљег усавршавања;

(6) број и ефекте акција које промовишу сарадњу, разумевање и помоћ вршњака;
(7) степен и квалитет укључености родитеља у живот и рад установе;

(8) друге параметре.

Тим за заштиту од ДНЗЗ два пута годишње извештава директора и Педагошки колегијум о напред наведеним ставкама. Директор извештава Савет родитеља, Ученички парламент, Наставничко веће и Школски одбор. 

ПРОГРАМ СПРЕЧАВАЊА ДИСКРИМИНАЦИЈЕ

Програмом превенције дискриминације и дискриминаторног понашања и вређања угледа, части или достојанства личности одређују се мере и активности којима се обезбеђује остваривање циљева превенције свих облика дискриминације и дискриминаторног поступања. 

У школској 2021/22. години нисмо имали пријављених случајева дискриминације. Анализа структуре ученика је показала да нема ученика који се изјашњавају као припадници националних мањина. Такође, нема ученика који се изјашњавају као припадници других верских група, осим православне. Није било сумње на другачије поступање у односу на личне карактеристике. 
Једна ученица школу похађа по ИОП-у 2 и за њу се припремају посебни планови, има личног пратиоца и укључена је у све активности школе, у складу са њеним могућностима. 

У претходном спољашњем вредновању 2012. године школа је добила оцену 2 (нису биле дате посебне оцене за сваку од области, па тако ни за област Етос, уско везану за заштиту од дискриминације, као ни за област Подршка ученицима). При самовредновању у области Етос неколико година уназад примећују се претежно добри међуљудски односи. 

Програм: 

1) начини на које се принципи једнаких могућности и недискриминације уграђују и остварују у свакодневном животу и раду установе на свим нивоима, у свим облицима рада (појединац, васпитна група, одељење, ученички парламент, стручни органи и тимови, родитељски састанци, родитељи као појединци и група, савет родитеља);

	Активност
	Носиоци активности
	Време реализације

	Информисање ученика, родитеља и запослених о правима и обавезама на пољу дискриминације
	Тим за заштиту од ДНЗЗ али и сваки запослени
	Током године, а најмање на почетку сваке школске године

	Тематски часови одељењског старешине
	Одељењске старешине, стручни сарадници
	Током године

	Тематски часови грађанског и верске наставе, психологије, социологије, као и на осталим часовима са пригодним садржајем
	Предметни наставници
	Током године

	Обележавање Међународног дана толеранције, Међународног дана за елиминацију расне дискриминације, Међународног дана жена
	Ученички парламент, Тим за заштиту од ДНЗЗ, одељењске старешине
	Током године

	Акције уређења школе и хуманитарне акције као начин развијања просоцијалног понашања
	Ученички парламент, Тим за заштиту од ДНЗЗ, одељењске старешине, еколошка секција, Црвени крст
	Током године, а посебно за Дан волонтера и Дан планете Земље

	Укључивање ученика у секције, посебно спортске
	Одељењске старешине, предметни наставници
	На почетку школске године и касније, по потреби

	Организовање групе вршњачких едукатора за област превенције дискриминације
	Стручни сарадници
	Током године


2) начини на које се пружа додатна подршка учесницима образовања и њиховим родитељима из мањинских и осетљивих друштвених група, а нарочито, у случају сметњи у развоју и инвалидитета, здравствених тешкоћа, недовољног познавања српског језика или језика на коме се изводи настава, ризика од напуштања образовања и васпитања и др.;

За ученике са сметњама у развоју и инвалидитета, као и ученике који имају здравствене тешкоће и недовољно познају српски језик примењују се мере индивидуализације или ИОП. 

За ученике који су из осетљивих друштвених група изађују се, по потреби, планови спречавања осипања, као и компензаторни програми подршке и допунска настава. 

3) стручно усавршавање запослених ради унапређивања компетенција за промовисање и развијање културе људских права, интеркултуралности, толеранције, превазилажење стереотипа и предрасуда код учесника у образовању, рад у мултикултуралној групи, односно одељењу, стварање инклузивног окружења, препознавање дискриминације и целисходно реаговање на дискриминаторно понашање;

Тим за професионални развој запослених сваког јуна врши анализу стручног усавршавања запослених у овој области и даје препоруке за стручно усавршавање. Организује у сарадњи са Тимом за заштиту од ДНЗЗ унутрашње и спољашње стручно усавршавање у овој области. 

4) начини информисања о правима, обавезама и одговорностима учесника у образовању у спречавању и заштити од дискриминације и дискриминаторног понашања;

Сваке године се родитељи, ученици и запослени путем слања правилника обавештавају о обавезама и одговорностима у области заштите од насиља, злостављања и занемаривања;

На сајту и друштвеним мрежама школе постављају се пригодни садржаји ради информисања;

Израђују се информативни панои;

На часовима одељењског старешине и родитељским састанцима ученици и родитељи се упознају са обавезама и одговорностима. 

5) облици и садржаје рада са учесницима у образовању ради превазилажења стереотипа и предрасуда, развијања свести о опасности и штетним последицама дискриминације, унапређивања толеранције и разумевања, интеркултуралности, уважавања и поштовања различитости и др.;

Организују се превентивне активности на часовима одељењског старешине;

Обележава се Међународни дан толеранције, Међународни дан за елиминацију расне дискриминације, Међународни дан жена. 

У школи се организује пројекат размене ученика „Интеркултура“. 

6) облике и садржаје рада са учесницима у образовању који трпе, чине или сведоче дискриминаторно понашање;

Ови начини рада дефинисани су Правилником о поступању установе у случају сумње или утврђеног дискриминаторног понашања и вређања угледа, части или достојанства личности ("Сл. гласник РС", бр. 65/2018)

Израђују се планови заштите за особе које трпе или су сведоци, а план појачаног васпитног рада за оне који чине дискриминаторно понашање. 

7) начини, облике и садржаје сарадње са родитељима, јединицом локалне самоуправе, надлежним органима, службама и др.;

Ови начини рада дефинисани су Правилником о поступању установе у случају сумње или утврђеног дискриминаторног понашања и вређања угледа, части или достојанства личности ("Сл. гласник РС", бр. 65/2018)
8) начини поступања у случајевима подношења пријаве установи, односно притужбе Поверенику и кривичне пријаве надлежном органу због дискриминаторског поступања и поступања којима се вређа углед, част или достојанство личности;

Ови начини поступања дефинисани су Правилником о поступању установе у случају сумње или утврђеног дискриминаторног понашања и вређања угледа, части или достојанства личности ("Сл. гласник РС", бр. 65/2018).
9) начини праћења, вредновања и извештавања органа установе о остваривању и ефектима програма спречавања дискриминације и дискриминаторног понашања
На основу извештаја одељењских старешина и Тима за заштиту од ДНЗЗ прате се и вреднују оствареност и ефекти програма спречавања дискриминације и дискриминаторног понашања. 
Извештавање Тима за заштиту од ДНЗЗ у овој области треба да садржи: 

(1) учесталост дискриминаторног понашања и број поднетих пријава, притужби, односно кривичних пријава;

(2) распрострањеност различитих облика дискриминације;

(3) број лица изложених дискриминаторном понашању;

(4) учесталост и број васпитно-дисциплинских поступака против ученика и дисциплинских поступака против запослених због дискриминаторног понашања;

(5) број и ефекте предузетих мера и активности које међу учесницима у образовању промовишу толеранцију, уважавање различитости, једнаке могућности и недискриминацију;

(6) степен и квалитет укључености родитеља у спречавање свих облика дискриминације и др.;

(7) остварене обуке стручног усавршавања за спречавање дискриминаторног понашања и потребе даљег усавршавања.

Потребно је вршити анализу стања у остваривању равноправности и једнаких могућности. У припреми анализа учествују и представници учесника у образовању и родитеља. Анализа се разматра у одељењима (часови одељењског старешине и одељењских заједница), на родитељским састанцима, ученичком парламенту, стручним органима и тимовима и на савету родитеља. 

Орган управљања разматра и питања дискриминације у оквиру доношења аката установе (развојни план, годишњи план рада, план стручног усавршавања запослених), усвајања извештаја о њиховом спровођењу и разматрања поштовања општих принципа, остваривања циљева образовања и васпитања и стандарда постигнућа, најмање два пута годишње кроз извештаје директора о свом раду и раду установе. 
ПРОГРАМ ПРЕВЕНЦИЈЕ РИЗИЧНОГ ПОНАШАЊА КОД УЧЕНИКА– БОЛЕСТИ ЗАВИСНОСТИ, РЕПРОДУКТИВНО ЗДРАВЉЕ И ДЕЛИНКВЕНТНО ПОНАШАЊЕ

Циљ програма је да омогући свим учесницима школског живота усвајање знања о штетним утицајима дрога, али и осталих психоактивних супстанци на телесно, душевно и социјално здравље, као и да подстакне развој специфичних животних вештина, које су протективни фактори за болести зависности (примарна превенција). 

Делинквентно понашање је поремећај понашања којим се директно крше моралне и правне норме друштвене заједнице. Асоцијално понашање је поремећај у понашању који се манифестује непостојањем интересовања за друштвени живот, суженим кругом пријатеља, лошим квалитетом интерперсоналних комуникација и односа, и уопште пасивношћу и незаинтересованошћу индивидуе за свет који је окружује. Асоцијална особа за разлику од делинквентне не чини противдруштвене радње, већ се дистанцира од друштва. 

Осетљиво самопоуздање адолесцената може бити окидач за појаву склоности ка једном од наведених ризичних понашања. Циљ програма превенције ризичног понашања јесте да се кроз усвајање одређених знања, метода и техника, усвоје здрави обрасци понашања и ојача самопоуздање код ученика. Важан фактор деловања је укључивање родитеља ученика, установа од значаја, локалне средине и шире друштвене заједнице.

	Циљ 
	Активности и начин њихове реализације 
	Носиоци активности 
	Време реализације

	-Стицање знања, вештина и вредности које спречавају проблематично понашање, - побољшање свеукупне безбедности у школи,као и у њеној непосредној близини. -превенција асоцијалног и антисоцијалног понашања деце. - подстицање прихватања друштвенопожељних облика понашања; - учвршћивање позитивних ставова о основним стандардима друштвеног живота и развој моралних квалитета. - Настојати развијању односа поверења и одговарајуће комуникације путем решавања многобројних дилема и пружања адекватних одговора на сва постављена питања ученика како би развили свест о негативним последицама ризичног понашања како по себе тако и по друштво у целини
	-Планом рада одељењског старешине на часовима ОС обухватити превенцију свих облика ризичног понашања. - Снимање ситуације у школи о ученицима који имају потенцијалних проблема у социјалном понашању (кроз праћење и анализу пoнашања ученика, разговор са ученицима и наставницима, анкетирање од.старешина, сарадњу са родитељима, по потреби...) -Информисање родитеља о Програму превенције ризичних понашања ученика,упознати их са облицима и захтевати пуну сарадњу у превенцији истих.

-Сарадња са МУПом и Центром за социјални рад у виду организовања предавања на тему малолетничке деликвенције. -Предавања на тему штетности пушења, алкохолизма наркоманије и штетног утицаја дрога -Уколико постоји ,обезбедити и истакнути на видном месту у школи промотивни материјал. -Предавање на тему полно преносивих болести и прераног ступања у сексуалне односе - Развијање свести код ученика о негативним странама ризичног понашања изражавањем сопствених сазнања кроз учешће на литерарним и ликовним конкурсима. -Укључивање Ученичког парламента са циљем давања предлога за превентивно деловање и осмишљавањем алтернативних начина награђивања пожељног понашања. 

- У оквиру програма школског спорта, заједно са јединицом локалне самоуправе, организовати недељу школског спорта по једном у току полугодишта. -На конкурсу одабрати слогане под којим ће се одржавати такмичења,а који промовишу здрав живот или негативан утицај ризичних понашања. - Евалуација Програма прегледом документације, разговором са носиоцима активности. - Састанци чланова Тима за заштиту од ДНЗЗ са циљем праћења ефеката предузетих мера.
	Чланови Тима за заштиту ученика од насиља , злостављања, занемаривања и дискриминације, стручни сарадници, наставници грађанског васпитања, физичког васпитања, српског језика и ликовне културе, Представници МУПа, Центра за социјални рад, Црвеног крста, локалне самоуправе, Саветовалишта за младе при Дому здравља, Ученички парламент и Вршњачки тим. Савет родитеља
	Током године


ПРОГРАМ ШКОЛСКОГ СПОРТА

Активности ће се предузимати на часовима секција и часовима физичког и здрвственог васпитања, као и ваннаставним активностима. 

Организација и припрема ученика за: 
Такмичења у стоном тенису

Такмичења у кошарци

Такмичење у одбојци 

Такмичење у стрељаштву

Такмичења у малом фудбалу

Такмичења у  рукомету

Организација пешачења на Букуљу за 1, 2 и 3 разред под мотом « Пешачењем против насиља»
Спортска недеља у новембру и мају.
ПРОГРАМ САРАДЊЕ СА ДРУШТВЕНОМ СРЕДИНОМ
Програм сарадње школе са друштвеном средином обухвата разноврсне активности које школа организује за ученике у сарадњи са привредним, културним и јавним установама. Сарадња се остварује са општинском библиотеком, Домом културе, спортско-рекреативним центром, градском галеријом, са основним школама у општини, Црвеним крстом, Центром за социјални рад, ПС-ом и другим установама.  

Школа прати, укључује се у дешавања у локалној самоуправи,  и заједно са њеним представницима планира садржај и начин сарадње, нарочито о питањима од којих зависи развој школе. План сарадње са друштвеном средином је саставни део Годишњег плана рада. Од активности које школа организује, међу најзначајније спадају:
	Институције
	Активности

	Општина Аранђеловац
	· Пружање финансиске помоћи

	Дом здравља
	· Стоматолошки и систематски прегледи ученика и радника 
· Тематска предавања

	Саветовалиште за младе
	· Тематска предавања

	Центар за социјални рад „Сава Илић“
	· Пружање подршке ученицима из социјално угрожених слојева друштва
· Пружање подршке ученицима са проблемима у породици

	Библиотека „Свети Сава“
	· Књижевне вечери
· Промоције књига

· Општинска такмичења  из српког језика

	Центар за културу 
	· Учешће у организацији и реализацији разних културнух догађаја (једне,односно друге установе)

	ПС Аранђеловац
	· Тематска предавања 
· Прослава матуранарта 

	Црвени крст
	· Добровољно давање крви
· Хуманитарне акције


ПРОГРАМ САРАДЊЕ СА ПОРОДИЦОМ

Школа подстиче и негује партнерски однос са родитељима, односно старатељима  ученика, заснован на принципима међусобног разумевања, поштовања и поверења.

Носиоци активности сарадње са родитељима су сви учесници у васпитно-образовном процесу. Посебно је значајно место и улога одељењског старешине и стручног сарадника школе - школских психолога.

Садржаји сарадње проистичу из потребе школе, породице, развојних карактеристика младих на овому зрасту и индивидуалних потреба појединаца.Сарадња школе и породице мора се заснивати на плану сарадње са родитељима који је саставни део Годишњег плана рада. Са планом и програмом сарадње родитељи се упознају на почетку школске године. Рад мора бити заснован на поштовању личности родитеља уз уважавање знања и искуства родитеља са њиховом децом. 

Сарадња са родитељима се остварује непосредно, кроз индивидуалне и групне разговоре, родитељске састанке и посредно, кроз Савет родитеља. Са родитељима сарађују сви запослени који су укључени у одбаровно – васпитни рад (одељенске старешине, наставници, школски психолог, секретар и директор).
Непосредна сарадња  може бити индивидуална и групна. Индивидуално сарађују са родитељима:одељенски старешина, стручни сарадници, наставници, директор школе и други учесници у васпитно-образовномпроцесу о питањима значајним за поједине ученике, родитеље, наставнике и одељењског старешину. Групна сарадња одвија се у оквиру: родитељских састанака, трибине за родитеље, савета родитеља, састанака родитеља ученика о специфичним проблемима на нивоу саветодавног  рада.Родитеља информише одељенски старешина. План садржаја рада на родитељским састанцима чини саставни део Годишњег плана рада. 
Посредна сарадња школе и родитеља одвија се преко делегата родитеља у органу савету родитеља, као и у оквиру свих других облика сарадње школе са средином.
План рада Савета родитеља је саставни део Годишњег плана рада. Информисање чланова Савета родитеља врши се и посредно, објављиванем одговарајућих информација на огласној табли школе, на вебсајту и путем поште.
	ЦИЉЕВИ
	САДРЖАЈ
	НАЧИН ОСТВАРИВАЊА ПРОГРАМА

	Унапређивање информисања родитеља о активностима у школи.


	Информисање родитеља о правилима и могућностима у гимназији.
	- Давање информатора на упису ученика у први разред. 

- На родитељским састанцима упознавање са правилима и разговор.

- У индивидуалним разговорима.

	
	Информисање о напредовању и статусу ученика.
	- На савету родитеља кроз размену информација.

- На родитељским састанцима извештаји и разговор.

- На школском одбору давање извештаја.

- У директним контактима са родитељима.

	
	Информисање о проблемима у школи и питањима везаним за организацију рада.
	- На савету родитеља, извештаји.

- Индивидуално обавештавање родитеља.

- На родитељским састанцима у разговору са родитељима.

	
	Размена информација на релацији: наставничка и стручна већа –савет родитеља.
	- На стручним, одељенским и наставничким већима одређивање информација које су битни за савет родитеља и родитељске састанке.

- Прикупљање предлога родитеља, на савету родитеља.

- Дискусија о предлозима и усвајање на наставничиким већима и колегијуму.

	Развијање партнерског односа између школе и породице и односа наставник-родитељ..
	 Сарадња за обезбеђивање безбедног окружења у школи
	- Изношење проблема на савету родитеља.

- Дискусија и предлози.

- Предузимање мера заштите заједно са родитељима, сарадња са МУП-ом.

- Упознавање родитеља са радом Тима за заштиту ученика од насиља.

	
	Сарадња при организацији и реализацији рада секција, изложби, спортскихи и других такмичења и сличних активности у школи,
	- Прикупљањ предлога родитеља.

- Подршка родитеља за рад секција и предузимању других активности.

- Позивање родитеља на важне догађаје у школи.

	
	Учешће у стручним тимовима као евалуатори васпитно-образовног рада и квалитета рада установе – самовредновање.
	- Путем упитника.
- Интервјуима индивидуално или на састанцима.

	
	Родитељи ученика учествују у изради и реализацији индивидуалног образовног плана.
	- Обавештавање родитеља за ИОП.
- Разговор у циљу сагласности.

- У сарадњи са одељенским старешином и стручним сарадником.

- Подршка ИОП-у од стране родитеља.

- Обавештавање родитеља о резултатима остварености ИОП-а кроз извештаје.

	Веће учешће родитеља у организацији и планирању активноси у школи.
	Учешће у одлучивању поводом екскурзија и излета.
	- Консултовање родитеља за избор дестинације.

- Избор агенције на савету родитеља.

- Доношење одлуке.

	
	Предлози родитеља за унапређење рада школе.
	- Прикупљање предлога, упитници.

- Разговор.

	Веће учешће родитеља у побољшању услова рада.
	Преузимање иницијативе родитеља за повећање простора.

	- Обавештавање родитеља о проблему простора у гимназији.

- Тражење мишљења и предлога.

- Узимање учешћа родитеља у иницијативи за преговоре са надлежним органима.

	
	Предузимање активности на плану промоције рада школе.
	- Организовање родитеља у циљу промоције гимназије.

- Писање чланака о искуствима родиља у гимназији.

- Учешће родитеља на медијима.

	
	Предузимање иницијативе родитеља за побољшање материјално техничких услова.
	- Обавештавање родитеља о потребама у гимназији.

- Предлози родитеља за решавање проблема услова наставе.

- Учешће у изради пројеката.

- Учешће у реализацији пројеката.

- Учешће у преговорима за спонзорства

	Унапређивање подршке у родитељству.
	Саветодавни рад са родиртељима.
	- У разговору са стручним сарадником.

- Уразговору са одељенским старешином.

- Кроз разговор са директором.

- Организовање предавња на разне теме које се тичу родитељства.



	
	Заједнико решавање проблема.
	- Информисање родитеља о проблемима ученика у школи.

- Предлози за решавање у разговору.

- Спровођење договорених мера.

- Евалуација и извештаји.


ПРОГРАМ ИЗЛЕТА И ЕКСКУРЗИЈА

	Разред
	Релација
	Знаменитост
	Време

	III
	Аранђеловац-Будимпешта-Беч
	Мостови у Будим пешти, Трг хероја, Цитадела, Трг
арије Терезије, зграда државне опере
	Септембар
Четвородневна

	III
	Аранђеловац- Будимпешта- Сент Андреја-Естергон
 
	Мостови у Будим пешти, Трг хероја, Цитадела, Сент Андреја , катедрала у Естергону
	Октобар-новембар
Четвородневна

	IV
	Аранђеловац-Хрватска-Словенија-Француска-Италија-Шпанија.
	Венеција-Дуждева Палата, Трг Св Марка, Црква Св марка, мост Риалто, црква Санта мариа Дела Салуте,
Ница- енглеско шеталиште, Трг Масена, Кан-Филмска палата, шеталиште Кроазет, Барселона- Саграда фамилиа, Гауди парк,Ноу Камп,Каталонски трг,Гаудијеве куће, Монако и Монтекарло,Милано-Дуомо, Театро ла скала, Верона- Трг бра, Арена,Јулијина кућа
	Октобaр-новембар
 

	IV
	Аранђеловац-Солун-Атина-Коринт-Епидаурус-Микена-Делфи- Метеори-
	Микена , Атина, Акропољ, Делфи, Метеори
	Октобaр-новембар

	IV
	Аранђеловац-Венеција-Фиренца-Пиза-Сијена-Верона-Падова-Трст
	Мост уздаха, Трг светог Марка, Катедрала у Фиренци, Криви торањ у Пизи и Јулијина кућа у Верoни
	Октобaр-новембар
 

	IV
	Аранђеловац-Праг-Карлове Вари-Дрезден
	Краљев дворац, Катедрала Св. Вита, Златна улица,Карлов мост,Карлов универзитет, бања Карлове вари, знаменитости Дрездена
	 
Октобар


Студијско путовање у археолошки парк Виминацијум , град Пожаревац и Сребрно језеро

Време путовања : друго полугодиште, април/мај
Учесници путовања  су ученици првог, другог и трећег разреда (20-50 ученика)  заједно са професоркама латинског језика и историје.

Циљ путовања је упознавање ученика са римским културним наслеђем у нашој земљи. 

Посета обухвата обилазак археолошког парка уз пратњу стручног водича. После посете Виминацијуму, план је обилазак града Пожаревца и посета музеју Милене Павловић Барили.

После наведених посета, уз договор са ученицима, планиран је обилазак Сребрног језера и тврђаве Рам на Дунаву.
Програм екскурзије из верске наставе

Релација: Аранђеловац - цркве и манастири СПЦ – Аранђеловац

	Образовно- васпитни циљеви и задаци
	   Циљ: 
· непосредно упознавање појава и односа у природној и друштвеној средини, упознавање културног, историјског и духовног наслеђа.

Задаци:
· Упознавање културно – историјских споменика 
· Разумевање потребе очувања и заштите природних лепота и културне баштине

· Развијање љубави према традиционалним вредностима друштва

· Развијање љубави према својој земљи, њеној историји и културним и природним лепотама
· Развијање и неговање солидарности, хуманизма, другарства и осећаја заједништва
· Развијање културних навика, културе путовања, толеранције, побожности
· Развијање и практиковање здравих стилова живота

· Развијање свести о значају одрживог развоја и изграђивање еколошких навика заштите животиња

· Развијање социјализације и изграђивање здравих животних навика.

 

	Садржаји којима се постављени циљеви остварују
	Цркве, манастири, музеји и институције СПЦ

	Носиоци предвиђених садржаја и активности
	Марин Лазовић – професор верске наставе, ученици од I до IV разреда Гимназије

	Планирани обухват ученика
	око 50 ученика

	Трајање
	Једнодневна екскурзија,  мај 2023. године

	Путни правци
	Аранђеловац - цркве и манастири СПЦ - Аранђеловац

	Начин финансирања
	На терет родитеља


Програм теренске наставе из географије

Релација: Географска регија – Источна Србија са ноћењем на Старој планини ( Етно село Срна )
	Образовно- васпитни циљеви и задаци
	   Циљ: 
· непосредно упознавање географских појава и односа у природној средини, уочавање садржаја стечених теоријским путем и примена стеченог знања на терену у пракси
Задаци:
· Упознавање локалне средине и географских садржаја на терену 
· Разумевање потребе очувања и заштите природних лепота и географских локалитета наше земље
· Развијање љубави према географији као науци у пракси
· Развијање љубави према својој земљи и њеним природним лепотама
· Развијање и неговање тимског авантуристичког духа, другарства и осећаја заједништва
· Развијање културе путовања, толеранције и еко свести
· Развијање и практиковање здравих стилова живота

· Развијање свести о значају одрживог развоја и изграђивање еколошких навика заштите природе и географских потенцијала земље
· Развијање социјализације 

	Садржаји којима се постављени циљеви остварују
	Реке, врела, пећине, водопади, језера, планине, цркве

	Носиоци предвиђених садржаја и активности
	Милица Грујић и Јелена Кричкић, професори  географије и ученици 3 разреда Гимназије

	Планирани обухват ученика
	од 50 – 55 ученика

	Трајање
	Дводневна екскурзија,  мај 2023. године

	Путни правци
	Аранђеловац – Деспотовац – Бор – Злот – Каменица – Стара планина 

	Начин финансирања
	На терет родитеља

	Цена
	Цена ће накнадно бити креирана због нестабилности цена на тржишту, по тренутном прорачуну оквирна цена је око 6.000 динара ( плаћање ће бити у 3 рате )


ПРОГРАМ БЕЗБЕДНОСТИ И ЗДРАВЉА НА РАДУ
Програм безбедности и здравља на раду обухвата заједничке активности школе, родитеља и Општине , усмерене на развој свести  за спровођење и унапређивање безбедности и здравља на раду.

У децембру 2015. у школи је, у складу са Законом о основама система образовања и васпитања, усвојен Правилник о безбедности и здрављу на раду Гимназији „Милош Савковић“. Сви запослени су прошли обуку и полагали тест безбедности 12.11.2014. као и 24.11.2017.
Именована је овлашћена, сертификована фирма за вођење послова у вези са одржавањем безбедности и здравља на раду – „ Превинг “ из Аранђеловца. Представник запослених из безбедности здравља на раду је секретар школе Бојана Каличанин. 
Школа је дужна да спроводи мере безбедности и здравља на раду у виду:
· Превентивног и периодичног прегледа и испитивања опреме за рад

· Испитивања услова радне околине

· Доношења акта о процени ризика

· Оспособљавања запослених за безбедан и здрав рад 

· Вођења евиденција везаних за повреде на раду

· Осигурања запослених од повреда на раду 

Запослени у школи су дужни да:
· поштују прописе о безбедности и здрављу на раду

· обавесте Послодавца о свакој врсти потенцијалне опасности која би могла да утиче на безбедност и здравље на раду

· наменски користе средства и опрему личне заштите

· подвргну се провери да ли су под утицајем алкохола или других опојних средстава по налогу лица за безбедност и здравље на раду

·  истакну своје здравствене недостатке приликом ступања на рад

· учествују у пружању прве помоћи приликом повреде на раду, и

· да не пуше где је то забрањено.

Одељењски старешина и предметни наставници су у обавези да у свакодневном контакту са ученицима, а нарочито на часовима одељењске заједнице и одељењског старешине, ученике упознају са опасностима са којима се могу суочити за време боравка у школи и извођења других активности које организује школа, као и са начином понашања којим би се те опасности могле избећи или отклонити. У школи се примењује Правилник о мерама, поступку и начину заштите и безбедности ученика за време остваривања образовно-васпитног рада и других активности које остварује школа.
Школа сарађује са државним органима, органима општине и другим субјектима и надлежним институцијама са којима је таква сарадња потребна у поступку обезбеђивања и спровеђења мера утврђених овим правилником.

У школи постоји тим који је прошао обуку Прве помоћи и чине га Душан Обрадовић, наставник физичког васпитања, Јелена Кричкић, наставник географије и  Јелена Киковић, школски психолог.

СМЕРНИЦЕ ЗА ПРИЛАГОЂАВАЊЕ И ПРУЖАЊЕ ДОДАТНЕ ПОДРШКЕ
Ученици који раде по ИОП-у 2 најчешће уписују Гимназију већ са одобреним ИОП-ом 1 или 2 из основне школе. И у сарадњи са основном школом се ради план транзиције. 
За ученике који уписују 1. разред наставља се ИОП 2 за предмете које су имали у основној школи.

Ипак, првих месеци се у плану транзиције оставља период праћења и упознавања како би се израдили описи ситуације, а на основу њих педагошки профил и персонализовани планови за предмете. 
У првој години примене (за нови предмет) планови се раде тромесечно, а у сваког следећој полугодишње. 
У гимназији, за смерове друштвено-језички, природно-математички и општи тип нови предмет у другом разреду је психологија, у трећем филозофија, а у четвртом социологија. 
Тренутно се у школи школује једна ученица 2. разреда (будућег 3. разреда) по ИОП-у 2. 

Уколико се укаже потреба за додатном подршком први пут током школовања у гимназији, најпре се примењују мере индивидуализације, па на основу вредновања примене се израђује ИОП 1, а уколико путем његове примене ученик не остварује основне исходе и страндарде, на основу вредновања ИОП-а 1 пише се Интерресорној комисији за увођење ИОП-а 2. 

За сваког ученика за којег је потребна додатна подршка образују се тимови за додатну подршку које чине: родитељ ученика, одељењски старешина, стручни сарадник, лични пратилац и педагошки асистент ученика (уколико их има) и сви наставници одељењског већа за чије предмете се ради прилагођавање. 

Тим за инклузивно образовањена основу вредновања индивидуализације или ИОП-а, даје предлог о наставку ИОП-а, ревидирању или укидању. Ове предлоге усваја Педагошки колегијум. 
За ученике који имају изузетне способности, најпре се ради индивидуализација, а може се након примене увести ИОП 3 уз исту процедуру као и за ИОП 1 и ИОП2. 
Од Интерресорне комисије се може тражити и мишљење о асистивној технологији и другим праваима ученика. 

ПРОГРАМ ИНТЕРКУЛТУРЕ
Активности: 
1.
Пријем ученика на десетомесечни боравак у породицама

2.
Представљање нових ученика

3.
Похађање семинара

4.
Организација презентације Интеркултуре у школи, представљање ученика на размени, обележавање Дана интеркултуралног дијалога

5.
Обележавање Светог Јована Златоустог (заштитника Интеркултуре Аранђеловац)

6.
Учешће у обележавању годишњице Интеркултуре

7.
Размена искустава и праћење рада и активности  у другим школама

8.
Организација презентације и организовање мини размене

9.
Организовање размене одељења

10.
Похађање семинара

11.
Пријављивање за пријем ученика из иностранства
ПРОГРАМ ОСНОВИ СИСТЕМА ОДБРАНЕ РЕПУБЛИКЕ СРБИЈЕ

Програм је саставни део програма ЧОС-а за 4. разред. Уведене су 4 обавезне наставне јединице. 

